ક્ષણભરમાં જ મેં ઝડપથી વિચાર કરી લીધો. એક આદર્શ દરદી તરીકે મારા નામના દાખલા દેવાય છે, છેલ્લા દસ વરસથી! એકાદ વખત મહેફિલમાં દારુ પીવા સિવાય એક સાવ સ્વચ્છ માણસ તરીકેની મારી છાપ છે. ચાલ જીવ, ભલે થઈ જાય એકાદ વખત નિયમભંગ, એકાદ વખત? થોડાં વર્ષોમાં તો કદાચ બંદુક પણ નહીં પકડી શકું હું… વિંટન તો ચાલ્યા ગયા છે. મારા તોફાની વર્તનથી એમની છબી હવે કોઈ રીતે ખરડાવાની ન હતી; નવો માણસ જે હોય તે, એ હજુ સુધી આવ્યો ન હતો. મારા માટે તો આ અત્યારે નહીં તો ક્યારેય નહીં જેવો ઘાટ હતો!